Põhja-Island on kanjonite, mägede ja sügavate fjordide maa. Maastik on vahelduv ulatudes piltpostkaardilikest vaadetest õõvastavalt  kummaliste laavaväljadeni.  Fjordid rüpes tukuvad väikesed külad ja linnakesed, mille elanikud tegelevad peamiselt kalastamisega ja üha kasvavale turistidearmeele erinevate teenuste pakkumisega.  Turiste tuleb aga aina juurde. Talvel virmalisi ja suvel valgeid öid imetlema, kuulsate islandi hobustega ratsutama, vaalu vaatlema,  suusatama (Põhja-Islandil on saare parim suusanõlv),  välibasseinides suplema. Eelkõige aga osa saama täiesti ainulaadsest looduselamusest.  Myhavni  vulkaanilisel suitseval maal on võimalik jalutada keevate mudaallikate vahel. Maast ja küngastelt tõuseb taevasse suitsusambaid, kunagised pursked on moodustanud kirjeldamatuid laavalabürinte. Väidetavalt käisid sellel ebamaisel maastikul enne Kuu lendu oma oskusi treenimas USA astronaudid.  2004. aastal avati Myvatn järvel suplemiseks looduslik  kuumaveelaguun , mis on võrreldav kuulsa Blue Lagooniga Reykjaviki lähedal.